**Аҕабыт биһиэнэ**

Араспаанньата – Үчүгээйэп,

Аата – Лука,

Аҕалара иккиэлэр, иккиэн Сэмэннэр.

Айыллыбыт ийэ дойдута – Таатта Дьохсоҕоно.

Астынара төрөөбүт алааһынан,

Ахатара куруутун долгуйа-уйадыйа.

Айан күн сирин көрдөрбүт

Алта оҕотун – биһигини

Атаахтатара сөбүгэр,

Алыс күүскэ мөхпөт буолара.

Арай сөбүлээбэтэҕинэ

Атыннык кынчарыйан кэбиһэрэ.

Аҕабыт үөрэҕэ онук күүстээҕэ.

Ахсааҥҥа-суокка үчүгэйин билинэн

Атын куораттарга үөрэнэн,

Араас салайар үлэлэргэ

Аһары кыһаллан үлэлээн,

Айартутар кыаҕынан,

Амарах санаатынан,

Аһыныгас дууһатынан,

Аламаҕай майгытынан,

Атас туһугар атах тостор дииллэринии

Атаһа доҕоро элбэҕинэн,

Аһары дьэллим, үөрунньэц,

Аһаҕас, судургу бэйэтинэн,

Аймахтарга, дьоццо үтүө сыьыанынан

Аата-суола биллибитэ.

Аҕа оруолун чиэстээхтик толорон

Атарыхсыппакка иитэлээн,

Атахпытыгар турортаан,

Алтыаммытын үөрэхтээн, ыал одҥортоон

Астыммыта буолаахтыа...

Арай үлэ үлүскэнигэр оҕустаран

Атыттар курдук, эр киьи сиэринэн,

Арыый эдэр-сэнэх эрдэҕинэ,

Алаһа дьиэ туттубатах.

Алыс онтуттан санаата оонньуура,

Айманара дууьата

Ардыгар биллэр буолара...

Алыс да ылларан

Ааҕара элбэхтик

Араас хаһыаттары, кинигэлэри.

Аргыс оҥостубут доҕоро,

Ааҕар балаҕан хотуна – Күн Күбэй Ийэбит

Аналлааҕа буолан умсугуттаҕа кинини.

Арахсыбатаҕа ол дьарыктан

Адьаһын олоҕун тухары.

Аҥардас үлэ-туһа диэн

Ардаҕы-хаары аахсыбакка

Араас нэһилиэктэри кэрийэн

Айаннаан да биэрбитэ.

Ардыгар сынньанардыы

Айанныыра муораҕа.

Арыт оҥостон

Айылҕалыын алтыһа

Андылаан, куобахтаан кэлэрэ.

Анал ирээттэнэн,

Астынан-дуоһуйан

Амтаннаах булт аһын

Амсатан үөрдэрэ.

Аймаммыта олоуһун

Аан дойду үрдүнэн

Аацнаан кэлбит

Алдьархайдаах ыһыллыы буолбутугар,

Айхаллыыр партията

Арай туран эмискэччи,

Аны олохтөннүбэттии

Адьас суох буолбутун.

Аан бастаан патриоттуу санаанан

Аллараа сыцаах буолар,

Айаҕынан эрэ айдаарар дьону,

Албыны-көлдьүнүн утаран

Аһаҕастык кэпсэтэн,

Абааһы көрөн,

Атыҥыраан

Арбаҕастаах да абыраабатын сэрэйбэккэ

Ахсарбатын биллэрэн,

Аймаһыйа долгуйан,

Араас ыстатыйа суруйан,

Аахса-туруорса сатаабытын

Аны кэлэн сөҕөбут.

Айылҕаттан бэриллибит айар-тутар,

Айдарыылаах эбитин

Арыйдыбыт хойутаан...

Айан хаалларбыт араас суруйууларын

Аймахтарыгар, кэнэҕэски ыччаттарыгар

Анаан-минээн уйэтитэн эрэбит.

Аҕабыт барахсан

Аата ааттана туруоҕа диэн

Адьаһын саарбахтаабаппын.

Аанньал да буолбатар барыбытын

Арацаччылыыр диэн бүк итэҕэйэбин.

Айыыһыттан арчыланан

Аҕа ууһун салҕааччы

Ахсаана эбиллэ туруохтун!

Айылҕа алгыһын батыһан

Алгыстаах аартыктаах буолуоҕуц!

Анныбытыттан алдьархай аацнаабатын,

Айхал, уруй буолуохтун!

**Дэгиттэр убайбыт**

Кыра эрдэхпиттэн

Убайбын батыһарым

Кинини кытта тэҥҥэ

Сүүрэрим-оонньуурум.

Сорох ардыгар

Тустан да ыларым.

Иллээх да этибит,

Сиэттиһэ сылдьарбыт.

Мин уол курдук этим –

Урукку сиэринэн

Бэскиэ баттахтаахпын,

Харса суох сырыылаахпын, эмиэ да күүстээхпин, эмиэ да имигэспин.

Убайым курдук эмиэ

Спорду өрө туппутум.

Араас көрүҥү баһылаабытым,

Куруук кыайар мөккүөрдээх буолбутум.

Убайбыт биһиэхэ дурда-хахха буолара,

Сүбэлиирэ-көмөлөһөрө.

Сатабылынан, аккуратнайынан

Куруук холобур буолара.

Аан бастакыннан үлэһит буолбут

Эмиэ убайбыт этэ.

Ытыктанар тренер

Олег Лукич буолбута.

Оҕолору таптыыра,

Кинилэрдиин алтыьан

Өйдөһүү суолун булара.

Дьээбэлээн да ылара,

Ирдэһэн да турара.

Умсулҕаннаах үлэ түмүгэ

Өр күүттэрбэтэҕэ,

Кыайыылар бииртэн биир

Эбиллэн, үксээн испиттэрэ.

Маастардар, кандидаттар

Сотору баар буолштара.

Кинилэр үөрүүлэрэ, махталлара

Өссө үрдүккэ сирдиирэ,

Саҥа кыайыыга кынаттыыра...

Хомойуох иһин,

Олохпут уларыйан,

Рынок ыган

Эстэр суолга киирбиппит.

Төһөлөөх кыахтаах ыччат

Ситэ сайдыбакка хаалбыта буолуой?

Ыарахан кэм кэлэн

Элбэх сыллаах утумнаах үлэтэ

Биирдэ тохтоон хаалбыта.

Кытаанах санаалаах убайбыт

Онно да самныбатаҕа,

Сөптөөх быһаарыыны ылынан

Сөбүлүүр тустуутутн талбыта.

Эмиэ харса суох түһүнэн

Үлэ үөһүн туппута.

Кэнэҕэски ыччаппыт –

Уолаттар барахсаттары

Көнө суолу булларан

Эти-хааны сайыннаран,

Иитэн-такайан

Сыаллаах, соруктиаах үлэлээн

Элбэх үчүгэй тустууктары

Республика, Дальнай Восток

Чемпионнары элбэтэн,

Оройун чиэьин өрө тутан,

Аатын ааттаппыта.

Махталлаах төрөппут, иитиллээччи

Күн-түүн элбээбитэ.

Республикаҕа хайҕанар тренер буолбута,

Араас ааты сүкпүтэ.

Киһи аайы тиксибэт

Чиэскэ-бочуокка сылдьыбыта.

Биһиги, кини чугас дьоно,

Кини ситиһиититтэн

Куруук сэмээр үөрэрбит,

Киэн туттарбыт, астынарбыт.

Хомойуох иһин,

Дьылҕа хаан ыарахан...

Орто дойдуттан

Эрдэ күрэнэн

Өссө да элбэҕи айыа-тутуо,

Оҥоруо хааллаҕа.

Дуоһуйа сынньаныа,

Сиэннэриттэн ымманыйыа

Хааллаҕа диэн сонньуйабыт.

Кини сиппэтэҕин-ситэрбэтэҕин

Ииппит-такайбыт

Үөрэнээччилэрэ ситэриэхтэрэ,

Үлэтин-хамнаһын балта Галя,

Оҕолоро-сиэннэрэ салҕыыллар

Диэн санаабытын уоскутунабыт.

+++

Бу кэлэн санаабытым –

Букатын даҕаны

Илэтэх эбиппин чугастык

Баар-суох убайбын...

Билиҥҥи үйэ сиэринэн

Биир кэм ыксалынан,

Бокуойа суох аатыран,

Буолуохтааҕын курдук ылынан

Болҕомто биэрбэккэ,

Билэ-билсэ сатаабатах,

Бүтэр буппутун кэннэ

Биирдэ кэмсинэр эбиппит.

Баалаамаҥ дуу,

Бырастыы гыныҥ дуу...

Барыта болдьохтоох буоларын

Билбэт эбиппитин.

Барҕа махтал,

Баһыыба бастыҥа төрөппүттэрбитигэр –

Бу курудук үлэҕэ эппиэтинэстээх,

Барыга сатабыллаах, сыстаҕас

Буола улааппыппытыгар,

Бириэмэни сөпкө аттаран

Бэрээдэги өрө туппуппутугар,

Билиигэ-көрүүгэ таласпыппытыгар,

Бары спорду сэҥээрэн,

Бары көрүцҥүнэн дьарыктанан,

Баһыйдарбын диэн сыаллаах

Буолар күрэхтэргэ кыттан,

Бириискэ ардыгар тиксэн

Бары доруобай,

Бигэ тирэхтээх,

Бөҕө туруктаах,

Бэйэҕэ эрэллээх, күүстээх санаалаах

Буолан тахсмыбыппытыгар,

Бочуокка-чиэскэ тиксэн

Бастыцнар кэккэлэрин хацаппыппытыгар.

Сааһын тухары Убайбыт

Сөбүлээбэт этэ –

Сымыйаны, сиилиири,

Сыала-соруга суох сылдьыыны,

Санньыары, соҕотохсуйууну.

Сэҥээрэрим Убайбар –

Сэмэй майгытын,

Сатабылын барыга-бары

Сатаабаты сатыырын,

Суоҕу сацаннан солбуйарын,

Сацаны-сонуну сэргиирин,

Сыалын ситэн тэйэрин,

Санаата кытаанаҕын,

Саца саҕахтары арыйарын.

Сөҕөрүм Убайбар –

Сайаҕас, сырдык санаатын,

Сымнаҕас сыһыанын,

Сорнуулаахтык сылдьарын,

Салайар сатабылын,

Солбуллубат суруксутун,

Сөпкө сүбэлиирин,

Сомоҕолуурун,

Сырдыкка сирдиирин.

Салгыы аны

Санаа хоту барыта

Салаллан истин дуу...

Сааһырыыга бэриммэккэ,

Санааны туһэрбэккэ

Сиэттиспитинэн,

Сиэннэрбитин сирдээн,

Сүүс-сүүстэн өйөһөн

Саҥа күнү уруйдуу,

Саҕахтары арыйа

Салгыаҕыц кэскилбитин.

**Ийэбэр**

Үйэтин тухары үлэни

Үҥэр таҥара оҥостон,

Үчүгэй дьоннуун алтыһан,

Үлэ диэн баран муннукка ытаабыт,

Үлэттэн дьолломмут,

Үлэһит бастыҥа, чулуута аатырбыт

Ийэбит барахсаны

Холобур оҥостобут...

Сатабыллаах саһыл саҕалаах дииллэринии,

Сатаабата суох этэ биһиги күндү Ийэбит,

Сатаан минньигэстик астыыра кыраны үлүннэрэн,

Сатаан ураннык иистэнэрэ утуйары да умнан,

Сатаан уустаан уһанара туохтан да ицнибэккэ,

Сатаан истиҥник сүбэлиирэ, барыбытын өйдүүрэ,

Сатаан былаанныыра, дьиэ кэргэн кырыымчык үбүн

Сатаан харыстыыра, кэмчилиирэ...

Айылҕалыын алтыһара,

Алаас дьиҥнээх оҕото этэ,

Астынара сир астыырын,

Айах тутан сири-уоту күндүлүүрүн...

Сөбүлүүрэ ырааһы,бэрээдэги,

Саҕалаабыт дьыалатын

Ситэрэн эрэ баран тэйэрин,

Салгыбат этэ ааҕарын,

Сөбүлүүрэ оҕуруотун бэрицэрин,

Саҥаны,сонуну билэрин,

Сурукка тиһэрин.

Сиэннэриттэн астынара,

Ситиһиилэриттэн үөрэрэ.

Сирэрэ албыны-түөкүнү,

Сиилиири, хобу-сиби тарҕатары...

Билигин санаатахха,

Биһиги эрэ туспутугар кыһаллан,

Букатын сынньанар диэни билбэккэ,

Биһиэхэ холобур буолаары,

Биэнсийэҕэ да олордор,

Биир да күнү туһата суох ыыппаттыы

Былаанныы үөрэммитинэн

Быыстала суох үлэлээбит...

+++

Эн курдук хоһуун хайабыт да буолбатар,

Эмиэ син хоп курдук ыал Ийэлэрэ, Эбээлэрэ,

Аҕалара,Эһээлэрэ буолан олоробут.

Эдэр сылдьан аахайбакка,

Эрдэ кэмигэр этиллибэтэх

Эйиэхэ махталбыт муҥура суох.

Элбэҕи да буолбатар

Эрэннэриэ этибит – үөрэххэ-билиигэ тардыһыыны,

Дьулуурдаах үлэни-хамнаһы.

Эн саамай улахан баҕац, истиц санааҥ –

Эйэлээх, иллээх буолууга.

Элбэх кэнэҕэски ыччаппыт,

Эрэнэбит ол баҕаны толоруохтара диэн.

Эн баар буолаҥҥын биһиги күн сирин көрдөхпүт,

Эн баар буолаҥҥын дьоллоох оҕо сааһы, сир дьолун биллэхпит.

Эн төрүттэргиттэн удьуордаан бэриллэн,

Эбээбит, Эһээбит төрүт аһынан хааччыйаннар

Доруобай буола улааппыппыт.

Эн кыһаллар буолаҥҥын

Эргиччи сайдыылаах буолбуппут.

Эн баҕаҕын толорон үөрэххэ-үлэҕэ талаһарбыт,

Элбэх ситиһиилэнэн үөрдэрбит.

Этиттэрбэт ирдэбиллээх буолаҥҥын

Бэрээдэктээх этибит,

Эппиэтинэһи үрдүктүк тутарбыт,

Эриирдээх үлэҕэ сыстаҕас буолбуппут.

Эн курдук айылҕаны сэҥээрэр,

Сиэри-туому тутуһар,

Тыа булдун арааһын сөбүлүрбүт,

Сир аһын астына хомуйарбыт.

Эн сырдыгынан сыдьаайар холку көрүццүн,

Элэккэй үтүө майгыгын,

Этэн, сүбэлээн биэрэргин,

Эриэккэс мичээргин, ураты күлүүгүн,

Элбэҕи кыайаргын, тулуургун, мындыргын,

Эрдэһит бэйэҕин, эйэҕэс сыһыаццын,

Сылааһынан угуттуур тапталгын

Сүрэхпитинэн ылыныахпыт.

Эйигин куруук холобур оҥостобут

Өрүү олох үөһүгэр буоларгын,

Үүммүт күнү көдьүүстээхтик атаараргын,

Тугу оцороруц барыта олус тупсаҕай буоларын,

Саҥаттан саҥаны билэ, үөрэнэ, сайда сатыырыҥ,

Дьиэ кэргэн дьицнээх арчылааччыта, араҥаччылааччыта буоларгын,

Аймах-билэ дьону түмэр сатабылгын.

**Ноо! Олоҥхо 100 күнүгэр олорсон...**

Үөһээ кирбиилэргэ өрүү талаһар

Үгүс элбэх ахсаана биллибэт

Үлэһит бастыҥа дьоннордоох,

Үтүө майгылаах ыччаттардаах,

Үтүмэн үгэстэрдээх – атыттарга холобур буолар

Үчүгэй түмүктэрдээх – олох бары салаатыгар

**Үөһээ Бүлүү улууһа**

Үйэлэргэ биирдэ тиксэр

Үбүлүөйдээх 15 төгүлүн ыытыллар

Үөрүүлээх Олоҥхо ыһыаҕын

Үрдүк тэрээһиннээхтик ыытарга

Үтүмэн үгүс дьону түмэн, сомоҕолоон

Үлүскэн үлэ үөһүгэр сылдьар, ол да буоллар

Үмүрүттэ сүрүн дьаһаллары

Үксэттэ норуот көҕүн, күүһүн, түмсүүтүн.

Үөрэ-көтө көрсүөҕэ ыалдьыттарын

Үйэлэргэ хаалардыы кыһаллан

Үксэтиэҕэ хатыламмат сонун оҥоһуктары,

Үйэлээх, баай тутуулары.

Үүнэр-сайдар аналлаах

Үөһээ-Бүлүү дойдубут,

Үрдүктүүрэ чыпчааллары,

Үлүскэннээх кыайыылары

Үгүс күүстээх үлэнэн

Үрүлүччу тарда туруохтун!

Саха омук быһыытынан уратыбытын

Сиэрмн-туомун санатан,

Сөргүтэн, тилиннэрэн

Сиэдэрэй илии оҥоһуктарын

Сиэннэргэ, оҕолоргобиллэрэр

Сыаллаах-соруктаах ылсыһан,

Санааны толору ууран,

Ситэрэн-хоторон

Сэлиэнньэ аайы көхтөөхтук

Сэмэй кылааппытын киллэрсэн

Сыралаах үлэҕэ ылсыһан

Сэмээр астына сылдьабыт.

Саха күүтэр ыһыаҕы

Саҥа таҥас кэтээри

Сайбаччы сахалыы тацнаары,

Сэргэхтик туттаары,

Сонуннук көстөөрү.

Сааскыттан сайыцца дылы

Сыал-сорук оҥостон иистэнэбит,

Сылаанньыйа-дуоһуйа айабыт-тутабыт.

Саха омук 100 сыл устата

Сайдан-тупсан, кыаҕыран

Сириэдийэн таҕыста.

Саха билигин инникини көрөр кыахтанна.

Сайдыытынан Россияҕа

Саамай биллэр, ааттанар

Субъект буолан билиннэ.

Сарсыҥҥыга бигэ туруктаах буолар туһугар

Сирбит баайын, айылҕаны харыстаан,

Саҥа технологиялары баһылаан,

Саха тылын сүтэрбэт туһугар кыһаллан,

Саха Олоҥхотун өрө тутан, ыһыах тэрийэн

Сыаллаах-соруктаах үлэлээн

Сайдыыны түстүөҕүҥ,

Силигилии туруоҕуц!

8.03.2022